**ᓄᓇᕗᑦ ᑐᓐᖓᕕᒃ ᑎᒥᖓᑦ**

**ᐅᓂᒃᑳᖅᑕᐅᔪᑦ ᑐᑭᖏᑦ ᑐᖓᑎᖃᕐᓂᕐᒥᑦ ᓱᓕ ᐸᐃᑉᐹᑦ ᑐᓂᕐᕈᑕᐅᓂᖏᓐᓄᑦ**

 (ᒪᓕᒃᖢᒋᑦ ᑲᑎᒪᔨᑦ ᑐᑭᓕᐊᖏᑦ ᐱᖁᔨᓂᕐᒧᑦ #6(b))

3. “ᐱᕙᓪᓕᐊᔪᑎᒍᑦ ᒪᑭᒪᐅᑎᒃᓴᓄᑦ ᑐᖓᑎᖃᖅᖢᑎᒃ ᓄᓇᓕᖕᓂ ᐱᔪᓚᔭᐅᔪᑦ ᐊᑐᐃᓐᓇᐅᔪᑎᒍᑦ: ᓂᐅᕐᕈᑎᒃᓴᓂᑦ ᐊᖑᓇᓱᐊᕐᓂᖅ ᑐᒃᑐᖏᓐᓂᒃ ᓴᓪᓕᐅᑉ ᕿᑭᖅᑕᖓᓂ”, ᐱᓕᕆᐊᖏᑦ ᐆᒪ ᐳᕌᒃ ᔨᐊᓐᑭᓐ, ᐱᓕᕆᕕᐊᓐᓂᒃ ᐆᒪᔪᓕᕆᔨᒃᑯᑦ, ᓄᓇᕗᑦ ᒐᕙᒪᒃᑯᖏᓐᓂ, 2004.

ᐅᑯᐊ ᐊᑐᖅᑕᐅᔪᑦ

* ᐅᓂᒃᑳᖅᑐᑦ ᑐᑭᓯᐊᓂᖏᓐᓂᒃ ᕿᒥᕐᕈᑎᓪᓗᒋᑦ ᐊᖓᔪᖃᐅᑎᐅᒧᑦ ᓄᓇᕗᑦ ᒐᕙᒪᒃᑯᖏᑕ ᐊᖓᔪᖃᐅᑎᖏᑦ, ᐱᔭᒃᓴᖃᖅᑎᓪᓗᒋᑦ ᐊᒃᑐᐊᔪᓂᒃ ᓴᓕᒥ ᓂᕿᓕᕆᕕᖕᒧᑦ ᐊᖑᓇᓱᐊᖅᑎᑦᑎᓂᑦ, ᐊᒃᑐᐊᓂᖃᖅᑐᑦ ᐊᖑᓇᓱᐊᕐᓂᕐᒧᑦ ᐱᔪᓐᓇᐅᑎᖏᓐᓂᒃ ᐃᓄᐃᑦ, ᐱᓗᐊᖅᑐᒥᑦ ᐃᓱᒪᓕᐊᕆᔭᐅᔪᑦ ᐱᓕᕆᐊᖏᑦ ᐅᑯᐊ ᓄᓇᓕᖕᓂ ᐆᒪᔪᓕᕆᔨᐊᓛᑦ ᑲᑎᒪᔨᖏᑦ ᐊᒻᒪᓗ ᓄᓇᕗᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᑦ, ᒪᓕᒃᖢᒋᑦ ᐃᒃᑯᖅᑐᑦ ᑎᑎᕋᖅᓯᒪᒧᖏᑦ 5 *ᓄᓇᕗᒥ ᐊᖏᕈᑏᑦ*;
* ᐊᑐᐃᓐᓇᕈᐃᓪᓗᑎᒃ ᖄᖓᒍᑦ ᖃᐅᔨᓯᒪᔭᖏᓐᓂᒃ ᐊᒥᓱᑲᓴᐃᑦ ᐸᐃᑉᐹᑦ ᓱᓕᓂᐅᔪᓂᒃ ᑐᓂᔭᐅᓯᒪᔪᑦ ᓄᓇᕗᑦ ᒐᕙᒪᒃᑯᖏᓐᓄᑦ ᐅᕝᕙᓘᓐᓃᑦ ᓄᓇᕗᑦ ᑐᓐᖓᕕᒃ ᑎᒥᖓᑕ ᖃᐅᔨᓯᒪᔭᖏᓐᓂᒃ ᐱᔾᔪᑎᒋᓪᓗᒋᑦ ᑎᒥᐅᔪᖅ ᐊᖑᓇᓱᐊᖃᑦᑕᕐᓂᖏᑦ, ᐱᓗᐊᖅᑐᒥᑦ ᐱᓕᕆᐊᖏᑦ ᐅᑯᐊ ᓄᓇᓕᖕᓂ ᐆᒪᔪᓕᕆᔨᐊᓛᑦ ᑲᑎᒪᔨᖏᑕ ᑎᒥᖁᑎᐊᑦ ᐊᒻᒪᓗ ᒪᑭᑎᑕᔪᑦ ᐋᖅᑭᐅᒪᓂᐊᑕ, ᑎᓕᔭᐅᓯᒪᔾᔪᑎᖏᑦ ᐱᓕᕆᐊᒃᓴᑦ ᐊᒻᒪᓗ ᑲᒪᒋᓂᐊᖅᑕᖏᑦ ᐱᓕᕆᐊᕆᓗᒋᑦ ᓴᓪᓕᕐᒥ ᐱᕙᓪᓕᐊᔪᓕᕆᔨᒃᑯᑦ ᑯᐊᐱᓴᓐ; ᐊᒻᒪᓗ
* ᐊᑐᐃᓐᓇᕈᐃᓗᑎᒃ ᓱᓕᒃᑲᓐᓂᖅ ᖃᐅᔨᔭᐅᓯᒪᔪᓂᑦ ᐊᒃᑐᐊᔪᑦ ᖃᓄᐃᓕᖓᓂᖏᑕ ᓱᓕᓂᐅᔪᑦ ᐱᓪᓗᒋᑦ ᐃᓗᓕᖏᑦ ᐅᑯᐊ *ᓄᓇᕗᒥ ᓄᓇᑖᕈᑎᓄᑦ ᐊᖏᕈᑏᑦ* ᐃᓕᔭᐅᓚᐅᖅᓯᒪᖕᒪᑕ ᐊᑐᕐᓂᐊᕐᓗᑎᒃ ᐊᒻᒪᓗ, ᑭᖑᓂᐊᒍᑦ ᑕᐃᒪᓕ, ᐅᓇ ᓂᕿᓕᕆᕕᒃ ᐋᒃᑐᐃᕕᒃ ᐊᖑᓇᓱᖕᓂᕐᒧᑦ ᐃᑲᔪᖅᓯᔭᐅᓪᓗᑎᒃ ᐃᓚᖓᒍᑦ ᐊᑭᓕᖅᑐᐃᓂᕐᒧᑦ ᒐᕙᒪᒃᑯᓐᓄᑦ.

4. “ᑲᓇᑕ-ᐅᑭᐅᖅᑕᖅᑐᒧᑦ ᐱᕙᓪᓕᐊᔪᓕᕆᓂᕐᒧᑦ ᐊᖏᕈᑏᑦ 1991-1996”

ᐅᑯᐊ ᐊᑐᖅᑕᐅᔪᑦ:

* ᐊᑐᓕᖅᑎᑕᐅᓗᓂ ᑎᓕᔭᐅᓯᒪᓂᑦ ᐱᓕᕆᐊᓄᑦ, ᐅᓂᒃᑳᖏᑦ ᐅᑯᐊ ᓄᓇᕗᑦ ᒐᕙᒪᒃᑯᖏᑕ ᐸᐃᑉᐹᖁᑎᖏᓐᓂ ᓴᖅᑭᑎᑕᐅᓯᒪᔪᑦ, ᑕᒪᕐᒥᑲᓴᒃ ᒐᕙᒪᒃᑯᑦ ᑮᓇᐅᔭᖏᑦ ᐊᑐᐃᓐᓇᐅᑎᑕᐅᔪᑦ ᐅᑯᓄ ᓴᓪᓕᒥ ᓂᕿᓕᕆᕕᐊᓐᓄᑦ ᐊᒃᑐᐃᕕᒃ ᐱᓕᕆᐊᖅ ᑕᐃᑦᓱᒪᓂ ᐱᐊᓂᒃᓯᒪᖏᑦᑐᑦ ᐸᐃᑉᐹᑦ ᐱᓪᓗᒋᑦ.
* ᓇᓗᓇᐃᖅᑐᖅ ᑭᓯᐊᓂ ᑎᓕᓯᑎᓪᓗᒋᑦ ᐱᓕᕆᐊᖑᓂᐊᖅᑐᓄᑦ ᐅᑯᐊᓗ ᑎᔭᐅᔾᔪᑎᐅᔪᑦ ᐱᓕᕆᐊᒃᓴᓄᑦ ᐱᓪᓗᒋᑦ ᐊᑐᓕᖅᑎᑦᑎᓂᕐᒧᑦ ᐃᓂᓪᓚᐃᓂᒃᑯᑦ ᐅᑯᓂᐊ ᓄᓇᑖᕈᑎᓄᑦ ᐊᖏᕈᑎᓂᒃ (ᐃᓚᒋᓪᓗᒋᑦ*ᐃᓄᕕᐊᓗᐃᑦ ᑭᖑᓪᓕᖅᐹᖅᓯᐅᑏᑦ ᐊᖏᕈᑎᖏᑦ*  ᐊᑎᓕᐅᖅᑕᐅᓪᓗᓂ 1984-ᒥ, ᓯᕗᓂᑐᖄᓗᐊᓂ ᐅᑯᐊ ᑎᓕᔭᐅᓯᒪᔾᔪᑏᑦ ᐱᔭᒃᓴᑦ ᐊᖅᑭᒃᑕᐅᓂᖏᑕ) ᐱᖏᑎᑦᑎᓂᖅ ᖁᔭᓈᖅᓯᓂᒃᑯᑦ, ᐅᖃᖅᖢᑎᒃ ᓱᓇᑐᐃᓐᓴᐃᑦ ᐅᕙᓂ ᑎᓕᔭᐅᓯᒪᔾᔪᑎᖏᓐᓂ ᐱᓕᕆᐊᒃᓴᓄᑦ ᐊᖏᕈᑏᑦ ᐃᒪᐃᓐᓇᐃᓐᓂᐊᖅᑐᑦ ᓱᕈᐃᑦᑕᐃᓕᓗᑎᒃ ᐃᓂᒋᔭᖏᓐᓂᒃ ᐅᑯᐊ ᓄᓇᖃᖅᑳᖅᓯᒪᔪᑦ ᐃᓄᖏᑦ ᐅᐱᒋᓗᒋᑦ “ᓇᓪᓕᐊᑐᐃᓐᓇᖅ”ᒪᓕᒐᑎᒍᑦ ᐱᔭᒃᓴᖃᒻᒪᕆᒃᑐᑦ ᒐᕙᒪᒃᑐᑦ “ᐃᒪᐃᑐᐃᓐᓇᕆᐊᓕᑦ ᐱᓪᓗᒋᑦ ᐊᖏᕈᑎ” “ᐅᕝᕙᓘᓐᓃᑦ ᐱᓪᓗᒋᑦ ᐅᑯᐊ “ᓄᓇᑖᕈᑎᓄᑦ ᐱᔭᐅᔪᑦ ᐃᓗᐊᓂ, ᐅᕝᕙᓗ ᓇᓪᓕᐊᑐᐃᓐᓇᖅ ᐊᓯᖏᑦ ᑐᑭᓕᑦ” (ᐃᓚᖓᓂ 10.7, A. ᑕᐅᑦᑐᖏᑦ ᐃᓕᖓᓂᖏᑦᑕ ᐊᖏᕈᑏᑦ, ᒪᒃᐱᖔᓂ 15);
* ᓱᓕ ᐊᑐᐃᓐᓇᕈᐃᔪᑦ ᖃᐅᔨᓪᔪᑎᐅᓯᒪᔪᓂᒃ ᐊᒃᑐᐊᔪᑦ ᓱᓇᐅᓂᖏᓐᓄᑦ ᓱᓕᓂᐅᔪᑦ ᐱᓪᓗᒋᑦ ᐃᓗᓕᖏᑦ ᐃᒪᓐᓇ ᐅᑯᐊ *ᓄᓇᕗᒥ ᐊᖏᕈᑏᑦ* ᐃᓕᔭᐅᒪᐅᖅᓯᒪᖕᒪᑕ ᐊᒻᒪᓗ, ᑭᖑᓂᐊᒍᑦ, ᐅᓇ ᓂᕿᓕᕆᕕᒃ ᐋᒃᑐᐃᓂᒃ ᐊᖑᓇᓱᐊᖅᑎᑦᑎᓂᕐᒥᑦ ᐃᑲᔪᕈᓯᐊᖃᑦᑕᓚᐅᖅᑐᑦ ᒐᕙᒪᒃᑯᓐᓂᑦ.